Univerzitný kampus Veľký Diel

Univerzitný kampus Veľký Diel je kampus patriaci Žilinskej univerzite v Žiline nachádzajúci sa na univerzitnom kopci v mestských častiach Vlčince a Bôrik v Žiline.

Sídlia tu všetky fakulty okrem Fakulty bezpečnostného inžinierstva, ktorá je situovaná v centre mesta na Ulici 1. mája. Navyše tu sídlia ešte Výskumný ústav dopravný a Stredoeurópsky technologický inštitút CEIT.

 Budovy 
Na kampuse sú situované fakultné budovy:
 Budova Pôvodné označenie Postavená Sídliaca fakulta Poznámka RA A 1976 FRI pôvodne budova VÚD RB B 1976 FRI pôvodne budova VÚD RC C 1976 FRI pôvodne budova VÚD AA 2002 FPEDAS sídlo rektorátu AB 2006 FEIT  AC 2009 FHV, SjF, SvF  AD 2009 FHV  AE 2009 SvF, FPEDAS AIDC laboratórium AF  2009 SvF 6 celouniverzitných ául BA NA 70' roky SjF  BB NB 70' roky SjF  BC NC 70' roky FEIT, SjF  BD ND 70' roky FEIT  BE NE 70' roky SjF  BF NF 1993 FPEDAS  BG NG 1993 FPEDAS hlavná aula ŽU BG2A1 BI NI 70' roky FEIT  BJ NJ 70' roky FEIT, SvF  PP P 70' roky SjF 

Nefakultné budovy, ktoré sa tu nachádzajú, sú:
 Budova Pôvodné označenie Postavená Účel Poznámka CEIT  2012 Stredoeurópsky technologický inštitút nepatrí univerzite HB H 1976 hospodársky úsek, ÚTV, ÚIKT, EDIS  Internáty  70'/80' roky Ubytovacie zariadenie Veľký Diel Skladá sa z budov DA-DH T  70'/80' roky Ubytovacie zariadenie Veľký Diel Telocvičňa Nová menza (NM)  70'/80' roky hlavné stravovacie zariadenie ŽU  AR NR 70'/80' roky 3 celoškolské prednáškové auly, výdajňa stravy  AS NS 70'/80' roky celoškolské prednáškové učebne  Univerzitná knižnica (UK)  70'/80' roky   Paľova búda (UPC)  1925 sídli tu Univerzitné pastoračné centrum nepatrí univerzite PA VD 70'/80' roky 2 montované celoškolské auly  VA  2015 Univerzitný vedecký park  VB  2015 Univerzitný vedecký park  VC  2015 Univerzitný vedecký park VÚD  1976  nepatrí univerzite

 Strava 
V areáli sa nachádza niekoľko stravovacích jednotiek. Najväčšou je Nová menza, ktorá je hlavnou univerzitnou stravovacou jednotkou poskytujúcou stravu od raňajok po večere. V budove rektorátu sa nachádza bistro U vlka a vo vstupnej sále je taktiež Cafetéria Rektorát, kde sa predávajú aj hotové jedlá z ponuky Menzy.
V budove AR sa nachádza bufet, v ktorom sa vydávajú obedy (z ponuky FCC Nová Menza) a hotové jedlá. V budove FRI sa nachádza výdajňa jedál a bufet.
Výdajňa jedál sa tak isto nachádza aj na prízemí bloku DE-DF na internátoch pod názvom Treska Bar.

 Doprava 
 Verejná doprava 
Na ulici Na Veľký Diel na južnej strane kampusu sa nachádza zastávka Žilinská univerzita, ktorá obsluhuje linky 1, 4, 7 a 14. Pred budovou rektorátu na Univerzitnej ulici je zastávka Univerzitná, ktorú obsluhuje linka 30. Pred Fakultou riadenia a informatiky sa nachádza zastávka Fatranská, z ktorej premávajú linky 1, 4, 5, 7 a 14. V blízkosti internátov a Novej menzy sa nachádza Obchodné centrum Dubeň, pri ktorom má svoju zastávku linka 6.

Takáto sieť MHD umožňuje priamu dostupnosť na univerzitný kampus zo všetkých žilinských sídlisk a taktiež z centra mesta a železničnej a autobusovej stanice.

 Individuálna doprava 
Hlavnou cestnou tepnou v kampuse je Univerzitná ulica tiahnuca sa od kruhového objazdu pri OC Duneň až po križovatku s ulicou Na Veľký Diel. Dá sa povedať, že univerzitný kampus je ohraničený práve Univerzitnou ulicou a ulicami Na Veľký Diel a Vysokoškolákov.

V areáli sa nachádza niekoľko platených a neplatených parkovísk.

Neplatené sa nachádzajú pred rektorátom (spevnená betónová plocha), oproti FRI, pri Novej menze.
Platené parkoviská sa nachádzajú pri internátoch, medzi budovami rektorátu, AR a AS, ďalej za budovou rektorátu a pred budovami FEIT a SjF. Parkovacie automaty sa nachádzajú pri budovách BF, AS a PP.

 Ubytovanie 
V univerzitnom kampuse sídlia aj Internáty Veľký Diel, ktoré poskytujú ubytovanie pre asi 2400 ubytovaných študentov a hostí. Skladajú sa z budov DA – DH a sú vo veľkej miere zrekonštruované.

 Vybavenosť 
V pešej dostupnosti od areálu sa nachádzajú OC ATRIUM DUBEŇ, supermarket Kaufland a predajne OBI a NAY Elektrodom, poliklinika a Žilinský lesopark.

 Galéria 

 Iné projekty 

 Externé odkazy a zdroje 
Žilinská univerzita
Výskumný ústav dopravný
Stravovacie zariadenia
Internáty Veľký Diel

Kategória:Žilinská univerzita v Žiline
Kategória:Stavby v Žiline
Kategória:Kampusy